અમદાવાદ: 12મા ધોરણમાં અભ્યાસ કરતી 17 વર્ષીય શિવાની પિલ્લાઈએ શુક્રવારે રાતે અમરાઈવાડી વિસ્તારના મહાવીરનગરમાં પોતાની નાનીના ઘરે દુપટ્ટાની મદદથી પંખા પર લટકીને આત્મહત્યા કરી હતી. પોલીસના સૂત્રોના જણાવ્યા અનુસાર, શિવાની શનિવારના રોજ તેની ફ્રેન્ડ અન્નુના જન્મદિવસની પાર્ટીમાં જવા માંગતી હતી. પરંતુ બોર્ડની પરીક્ષા આપવાની હોવાથી તેની માતાએ તેને ઘરે રહીને ભણવાની સલાહ આપી હતી. પોલીસે આકસ્મિક મૃત્યુનો ગુનો નોંધ્યો છે.